Polisie vind 29 sakke dagga in minibus | Netwerk24
Polisie vind 29 sakke dagga in minibus
Lede van die Boland honde-eenheid (K9) het 29 sakke dagga in n minibusvoertuig ontdek.
Die polisie het 29 sakke dagga in ’n minibusvoertuig naby Klapmuts ontdek en daarop beslag gelê.
Lede verbonde aan die Boland-honde-eenheid het Maandagoggend ’n verdagte voertuig langs die N1-snelweg opgemerk.
Luidens ’n polisieverklaring deur die Wes-Kaapse polisiewoordvoerder, lt.kol. Andrè Traut, het ’n inspeksie van die voertuig gevolg en die dagga met ’n straatwaarde van sowat R680 000 is daarna gevind.
“Sodra die verdagtes aangekla word sal die verdagtes in die Paarl-landdros- hof op aanklag van handel met dwelms verskyn,” het Traut gesê.